CELEX: 62009CN0248
Language: lt
Date: 2009-07-07 00:00:00
Title: Byla C-248/09: 2009 m. liepos 7 d. Augstākās tiesas Senāts (Latvijos Respublika) pateiktas prašymas priimti prejudicinį sprendimą byloje SIA Pakora Pluss prieš Valsts ieņēmumu dienests

12.9.2009   
            
            
               LT
            
            
               Europos Sąjungos oficialusis leidinys
            
            
               C 220/22
            
         2009 m. liepos 7 d. Augstākās tiesas Senāts (Latvijos Respublika) pateiktas prašymas priimti prejudicinį sprendimą byloje SIA Pakora Pluss prieš Valsts ieņēmumu dienests
   (Byla C-248/09)
   2009/C 220/43
   Proceso kalba: latvių
   
      Prašymą priimti prejudicinį sprendimą pateikęs teismas
   
   Augstākās tiesas Senāts
   
      Šalys pagrindinėje byloje
   
   Kasatorė: SIA Pakora Pluss
   Atsakovė: Valsts ieņēmumu dienests
   
      Prejudiciniai klausimai
   
   
               1.
            
            
               Ar galima laikyti, kad buvo atlikti eksporto formalumai Stojimo akto (IV priedo 5 skyriaus) 1 punkto prasme tuo atveju, kai yra parengtas krovinio manifestas, bet nebuvo atlikti Reglamento Nr. 2454/93 (1) 448 straipsnyje nustatyti veiksmai (Vokietijos muitinė tinkamai nepranešė Latvijos muitinei apie laivybos įmonės prašymą)?
            
         
               2.
            
            
               Jei į pirmąjį klausimą būtų atsakyta neigiamai, ar tokiomis aplinkybėmis, kokios yra pagrindinėje byloje, galima laikyti, kad muitinės procedūrą reglamentuojančios taisyklės (reglamentai Nr. 2913/92 (2) ir Nr. 2454/93) yra visiškai netaikytinos?
            
         
               3.
            
            
               Jei į pirmąjį klausimą būtų atsakyta teigiamai, ar Stojimo į Europos Sąjungą akto IV priedo 5 skyriaus 1 punktą reikia aiškinti taip, kad, kai prekė, kuri gabenama išsiplėtusioje Bendrijoje atlikus eksporto muitinės formalumus, nėra išleista į laisvą apyvartą, jos negalima neapmokestinti muitais ir jai netaikyti kitų muitinės priežiūros priemonių, nors nekyla abejonių, kad ši prekė turi Bendrijos prekės statusą?
               Kitaip tariant, ar šioje byloje klausimas, ar buvo įvykdyta išleidimo į laisvą apyvartą procedūra, yra lemiantis?
            
         
               4.
            
            
               Ar pridėtinės vertės mokestis patenka į Reglamento Nr. 2913/92 4 straipsnio 10 punkto importo muitų sąvoką?
            
         
               5.
            
            
               Jei į ketvirtąjį klausimą būtų atsakyta teigiamai, ar pareiga mokėti pridėtinės vertės mokestį, kuris taikomas kaip muitas už importuojamas prekes, tenka vykdytojui ar galutiniam prekių vartotojui? Ar yra aplinkybių, dėl kurių ši pareiga gali būti paskirstyta?
            
         
      (1)  1993 m. liepos 2 d. Komisijos reglamentas (EEB) Nr.o2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, p. 1; 2004 m. specialusis leidimas lietuvių k., 2 sk., 6 t., p. 3).
   
      (2)  1992 m. spalio 12 d. Tarybos reglamentas (EEB) Nr. 2913/92 nustatantis Bendrijos muitinės kodeksą (OL L 302, p. 1; 2004 m. specialusis leidimas lietuvių k., 2 sk., 4 t., p. 307).